CELEX: C2007/056/07
Language: da
Date: 2007-03-10 00:00:00
Title: Sag C-220/05: Domstolens dom (Første) Afdeling) af 18. januar 2007 — Jean Auroux, Marie-Hélène Riamon, Christian Avocat, Laure Deroche, Pascal Mirabel, Vladimir Serdeczny, Paul Perard, Dolorès Ponramon, Elisabeth Roche mod Commune de Roanne (anmodning om præjudiciel afgørelse fra Tribunal administratif de Lyon — Frankrig) (Offentlige kontrakter — direktiv 93/37/EF — tildeling uden offentligt udbud — kontrakt om udførelse af en planlægningsopgave, indgået mellem to ordregivende myndigheder — begreberne offentlige bygge- og anlægskontrakter og bygge- og anlægsarbejde — beregning af kontraktens værdi)

10.3.2007   
            
            
               DA
            
            
               Den Europæiske Unions Tidende
            
            
               C 56/4
            
         Domstolens dom (Første) Afdeling) af 18. januar 2007 — Jean Auroux, Marie-Hélène Riamon, Christian Avocat, Laure Deroche, Pascal Mirabel, Vladimir Serdeczny, Paul Perard, Dolorès Ponramon, Elisabeth Roche mod Commune de Roanne (anmodning om præjudiciel afgørelse fra Tribunal administratif de Lyon — Frankrig)
   (Sag C-220/05) (1)
   
   (Offentlige kontrakter - direktiv 93/37/EF - tildeling uden offentligt udbud - kontrakt om udførelse af en planlægningsopgave, indgået mellem to ordregivende myndigheder - begreberne »offentlige bygge- og anlægskontrakter« og »bygge- og anlægsarbejde« - beregning af kontraktens værdi)
   (2007/C 56/07)
   Processprog: fransk
   Den forelæggende ret
   Tribunal administratif de Lyon
   Parter i hovedsagen
   
      Sagsøgere: Jean Auroux, Marie-Hélène Riamon, Christian Avocat, Laure Deroche, Pascal Mirabel, Vladimir Serdeczny, Paul Perard, Dolorès Ponramon, Elisabeth Roche
   
      Sagsøgt: Commune de Roanne
   
      procesdeltager: Société d'équipement du département de la Loire (SEDL)
   Sagens genstand
   Anmodning om præjudiciel afgørelse — Tribunal Administratif de Lyon — fortolkning af artikel 1 og 6 i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter (EFT L 199, s. 54) — offentlig planlægningsaftale indgået mellem to ordregivende myndigheder om at gennemføre et anlægsarbejde af almen interesse, hvorved den anden ordregivende myndighed skal overdrage de arbejder til den første myndighed, der er beregnet til at opfylde dennes behov, og hvorved den første myndighed ved kontraktens udløb automatisk bliver ejer af de arbejder, som ikke er blevet overdraget til tredjemand — fremgangsmåderne ved beregning af værdien af kontrakten ved vurderingen af tærsklen for anvendelsen af fremgangsmåderne ved indgåelse — opførelse af et fritidscenter og en parkeringsplads
   Konklusion
   
               1)
            
            
               En kontrakt, hvorved en ordregivende myndighed overdrager en anden ordregivende myndighed at udføre et bygge- og anlægsarbejde, udgør en offentlig bygge- og anlægskontrakt i den forstand, hvori dette udtryk er anvendt i artikel 1, litra a), i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter, som ændret ved Europa-Parlamentets og Rådets direktiv 97/52/EF af 13. oktober 1997, uafhængigt af, hvorvidt det er fastsat, at den første ordregivende myndighed er eller bliver ejer af hele eller en del af dette bygge- og anlægsarbejde.
            
         
               2)
            
            
               Ved fastlæggelsen af værdien af en bygge- og anlægskontrakt for så vidt angår artikel 6 i direktiv 93/37, som ændret ved direktiv 97/52, skal der tages hensyn til bygge- og anlægskontraktens samlede værdi i forhold til en potentiel tilbudsgivers synspunkt, hvilket ikke blot omfatter alle de beløb, som den ordregivende myndighed skal betale, men også indtægter hidrørende fra tredjemand.
            
         
               3)
            
            
               En ordregivende myndighed er ved indgåelse af en kontrakt ikke fritaget for at anvende de i direktiv 93/37, som ændret ved direktiv 97/52, fastsatte procedurer for indgåelse af kontrakter med den begrundelse, at denne kontrakt i henhold til national ret kun kan indgås med visse juridiske personer, der selv er ordregivende myndigheder, og for deres vedkommende er forpligtet til at anvende nævnte procedurer ved indgåelse af eventuelle efterfølgende bygge- og anlægskontrakter.
            
         
      (1)  EUT C 193 af 6.8.2005.